stanford-oval/wikipedia huggingface dataset:
สำนักงานการศึกษาพระปริยัติธรรมแผนกสามัญศึกษา

| สำนักงานการศึกษาพระปริยัติธรรมแผนกสามัญศึกษา> ที่ตั้ง |
| --- | --- |
กองบริหารกลาง สศป. 57 หมู่ 1 วัดชูจิตธรรมาราม พระอารามหลวง อาคาร 90ปี สมเด็จพระญาณวโรดม ตำบลสนับทึบ อำเภอวังน้อย จังหวัดพระนครศรีอยุธยา 13170
ข้อมูล
ประเภท: หน่วยงานอื่นใดของรัฐซึ่งเป็นราชการ  องค์กรทางการศึกษาพระพุทธศาสนาของคณะสงฆ์ไทยและคณะสงฆ์อื่นมีวิชาแกนกลางหลักสูตรมัธยมศึกษาของกระทรวงศึกษาธิการ โดยมีสำนักงานพระพุทธศาสนาแห่งชาติอุดหนุนเงินงบประมาณรายจ่ายประจำปีจากรัฐบาลให้
สถาปนา: พ.ศ. 2562 (อายุ 6 ปี)
ผู้ก่อตั้ง: พระราชบัญญัติการศึกษาพระปริยัติธรรม พ.ศ. 2562
ผู้บริหารสูงสุด: พระเทพพัชราภรณ์ (สมพงษ์ ฐิตวํโส) ประธานกรรมการการศึกษาพระปริยัติธรรม แผนกสามัญศึกษา
ชั้นเรียน: มัธยมศึกษาตอนต้น (ม.3)- มัธยมศึกษาตอนปลาย (ม.6),ประกาศนียบัตรวิชาชีพ (ปวช.)-ประกาศนียบัตรวิชาชีพชั้นสูง (ปวส.)
งบประมาณ: 742,981,200 บาท (เงินอุดหนุนสมทบการจัดการศึกษาพระปริยัติธรรมแผนกสามัญศึกษา) (งบประมาณรายจ่ายประจำปี พ.ศ. 2568)
เว็บไซต์: https://www.ogbe.go.th/
สำนักงานการศึกษาพระปริยัติธรรม แผนกสามัญศึกษา (สศป.) เป็นหน่วยงานในการบังคับบัญชาของสมเด็จพระสังฆราช สกลมหาสังฆปริณายก โดยอาศัยมติการเห็นชอบของมหาเถรสมาคม คณะกรรมการการศึกษาพระปริยัติธรรม (กศป.) มีฐานะเป็นหน่วยงานอื่นใดของรัฐซึ่งเป็นราชการ โดยได้รับการจัดสรรเงินงบประมาณแผ่นดินจากสำนักงานพระพุทธศาสนาแห่งชาติหน่วยงานราชการของรัฐบาลซึ่งทำหน้าที่เป็นกรรมการและเลขานุการของคณะกรรมการการศึกษาพระปริยัติธรรม (กศป.)พนักงาน ลูกจ้าง เจ้าหน้าที่การศึกษาพระปริยัติธรรม(จศป.)เป็นเจ้าหน้าที่ของรัฐ มีภารกิจในการสนองงานเกี่ยวกับการส่งเสริม สนับสนุนการจัดการศึกษาขั้นพื้นฐานตามหลักสูตรแกนกลางการศึกษาของกระทรวงศึกษาธิการ มัธยมศึกษาตอนต้น (ม.3)- มัธยมศึกษาตอนปลาย (ม.6),ประกาศนียบัตรวิชาชีพ (ปวช.)-ประกาศนียบัตรวิชาชีพชั้นสูง (ปวส.) และผนวกเอาหลักสูตรวิชานักธรรม-บาลีหลักคำสอนทางพระพุทธศาสนาของคณะสงฆ์คงไว้ด้วย โดยโรงเรียนพระปริยัติธรรม แผนกสามัญศึกษา ตามพระราชบัญญัติการศึกษาพระปริยัติธรรม พ.ศ.2562  และประกาศประธานกรรมการการศึกษาพระปริยัติธรรม แผนกสามัญศึกษา (ฉบับที่ 1)  เรื่อง หน้าที่และอำนาจของสำนักงานการศึกษาพระปริยัติธรรม แผนกสามัญศึกษา อาศัยอำนาจตามความในข้อ 17 และข้อ 19 แห่งข้อบังคับคณะกรรมการการศึกษาพระปริยัติธรรม ว่าด้วย โครงสร้างการบริหารงานและการจัดการศึกษาพระปริยัติธรรม แผนกสามัญศึกษา โดยความเห็นชอบของคณะกรรมการการศึกษาพระปริยัติธรรม ได้กำหนดให้มีสำนักเขตการศึกษาพระปริยัติธรรม แผนกสามัญศึกษา พ.ศ.2563  ซึ่งประกาศ ณ วันที่ 10 กันยายน พ.ศ. 2563  ตามภาคผนวก ค เขตการศึกษาพระปริยัติธรรม แผนกสามัญศึกษา เขต 1-14
คณะกรรมการการศึกษาพระปริยัติธรรม (กศป.) ตามมาตรา
8 แห่งพระราชบัญญัติการศึกษาพระปริยัติธรรม
พ.ศ. 2562 ประกาศในราชกิจจานุเบกษา หน้า 13, เล่ม 136, ตอนที่ 50 ก, 16 เมษายน 2562 ดูแลควบคุมการจัดการศึกษาของคณะสงฆ์
 4 แผนก 1.แผนกบาลีสนามหลวง 2.แผนกธรรมสนามหลวง 3.แผนกสามัญศึกษา 4.แผนกพระปริยัตินิเทศก์
อินทรธนูของเจ้าหน้าที่การศึกษาพระปริยัติธรรม(จศป.)ฝ่ายคฤหัสถ์ ตามประกาศคณะกรรมการบริหารงานบุคคลการศึกษาพระปริยัติธรรม ว่าด้วยเรื่องเครื่องแบบเจ้าหน้าที่การศึกษาพระปริยัติธรรมฝ่ายคฤหัสถ์ พ.ศ.2567
ทำเนียบประธานกรรมการการศึกษาพระปริยัติธรรมแผนกสามัญศึกษา

| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | รายนาม / สมณศักดิ์ | ดำรงตำแหน่ง | ถึง |
| 1 |  | สมเด็จพระวันรัต (จุนท์ พฺรหฺมคุตฺโต) | 21 กุมภาพันธ์ พ.ศ. 2554 | 30 เมษายน พ.ศ. 2562 |
| 2 |  | สมเด็จพระธีรญาณมุนี (สมชาย วรชาโย) | 10 มิถุนายน พ.ศ. 2562 | 10 พฤษภาคม พ.ศ.2565 |
| 3 |  | พระเทพพัชราภรณ์ (สมพงษ์ ฐิตวํโส) | 10 พฤษภาคม พ.ศ.2565 | ปัจจุบัน |
สำนักเขตการศึกษาพระปริยัติธรรมแผนกสามัญศึกษา

สำนักเขตการศึกษาพระปริยัติธรรม แผนกสามัญศึกษา จัดตั้งขึ้นตาม ข้อบังคับคณะกรรมการการศึกษาพระปริยัติธรรม (กศป.) ว่าด้วย โครงสร้างการบริหารงานและการจัดการศึกษาพระปริยัติธรรม และสถานศึกษาพระปริยัติธรรม พ.ศ. 2563 ข้อ 12 ข. การบริหารงานส่วนภูมิภาค ให้มีสำนักเขตการศึกษาพระปริยัติธรรม แผนกสามัญศึกษา จำนวน 14 เขต  ประกอบกับประกาศประธานกรรมการการศึกษาพระปริยัติธรรม แผนกสามัญศึกษา (ฉบับที่ 1) เรื่อง หน้าที่และอำนาจของสำนักงานการศึกษาพระปริยัติธรรม แผนกสามัญศึกษา ผนวก ค เขตการศึกษาพระปริยัติธรรม แผนกสามัญศึกษา (เขต 1-14) ดังต่อไปนี้
สำนักเขตการศึกษาพระปริยัติธรรม แผนกสามัญศึกษา เขต 1 ประกอบด้วย กรุงเทพมหานคร จังหวัดนครปฐม ปทุมธานี สมุทรปราการ นนทบุรี สมุทรสาคร และ สมุทรสงคราม
สำนักเขตการศึกษาพระปริยัติธรรม แผนกสามัญศึกษา เขต 2 ประกอบด้วย จังหวัดชุมพร สุราษฎร์ธานี นครศรีธรรมราช สงขลา กระบี่ ตรัง ระนอง พังงา ภูเก็ต พัทลุง สตูล ยะลา ปัตตานี และ นราธิวาส
สำนักเขตการศึกษาพระปริยัติธรรม แผนกสามัญศึกษา เขต 3 ประกอบด้วย จังหวัดพระนครศรีอยุธยา อ่างทอง ลพบุรี สระบุรี สิงห์บุรี ชัยนาท อุทัยธานี สุพรรณบุรี ราชบุรี เพชรบุรี กาญจนบุรี และ ประจวบคีรีขันธ์
สำนักเขตการศึกษาพระปริยัติธรรม แผนกสามัญศึกษา เขต 4 ประกอบด้วย จังหวัดนครสวรรค์ กำแพงเพชร สุโขทัย พิษณุโลก อุตรดิตถ์ พิจิตร ตาก และ เพชรบูรณ์
สำนักเขตการศึกษาพระปริยัติธรรม แผนกสามัญศึกษา เขต 5 ประกอบด้วย จังหวัดเชียงใหม่ ลำพูน และ แม่ฮ่องสอน
สำนักเขตการศึกษาพระปริยัติธรรม แผนกสามัญศึกษา เขต 6 ประกอบด้วย จังหวัดแพร่ น่าน พะเยา เชียงราย และ ลำปาง
สำนักเขตการศึกษาพระปริยัติธรรม แผนกสามัญศึกษา เขต 7 ประกอบด้วย จังหวัดขอนแก่น เลย และ หนองบัวลำภู
สำนักเขตการศึกษาพระปริยัติธรรม แผนกสามัญศึกษา เขต 8 ประกอบด้วย จังหวัดหนองคาย อุดรธานี สกลนคร และ บึงกาฬ
สำนักเขตการศึกษาพระปริยัติธรรม แผนกสามัญศึกษา เขต 9 ประกอบด้วย จังหวัดอุบลราชธานี ยโสธร อำนาจเจริญ และ มุกดาหาร
สำนักเขตการศึกษาพระปริยัติธรรม แผนกสามัญศึกษา เขต 10 ประกอบด้วย จังหวัดร้อยเอ็ด มหาสารคาม กาฬสินธุ์ และ นครพนม
สำนักเขตการศึกษาพระปริยัติธรรม แผนกสามัญศึกษา เขต 11 ประกอบด้วย จังหวัดนครราชสีมา บุรีรัมย์ สุรินทร์ ศรีสะเกษ และ ชัยภูมิ
สำนักเขตการศึกษาพระปริยัติธรรม แผนกสามัญศึกษา เขต 12 ประกอบด้วย จังหวัดฉะเชิงเทรา ปราจีนบุรี สระแก้ว นครนายก ชลบุรี ระยอง จันทบุรี และ ตราด
สำนักเขตการศึกษาพระปริยัติธรรม แผนกสามัญศึกษา เขต 13 คณะสงฆ์จีนนิกาย ทั่วราชอาณาจักร
สำนักเขตการศึกษาพระปริยัติธรรม แผนกสามัญศึกษา เขต 14 คณะสงฆ์อนัมนิกาย ทั่วราชอาณาจักร
โรงเรียนพระปริยัติธรรม แผนกสามัญศึกษา ทั่วทุกภูมิภาค > ภาคกลาง

โรงเรียนวชิรมกุฏ แขวงบางขุนพรหม เขตพระนคร กรุงเทพมหานคร
โรงเรียนบาลีสาธิตศึกษา มหาวิทยาลัยมหาจุฬาลงกรณราชวิทยาลัย แขวงพระบรมมหาราชวัง เขตพระนคร กรุงเทพมหานคร
โรงเรียนพระปริยัติธรรมวัดศรีบุญเรือง แขวงหัวหมาก เขตบางกะปิ กรุงเทพมหานคร
โรงเรียนบาลีเตรียมอุดมศึกษา มหาวิทยาลัยมหาจุฬาลงกรณราชวิทยาลัย แขวงบางขุนนนท์ เขตบางกอกน้อย กรุงเทพมหานคร
โรงเรียนพุทธศาสตร์วิทยา แขวงบ้านช่างหล่อ เขตบางกอกน้อย กรุงเทพมหานคร
โรงเรียนวัดกาญจนสิงหาสน์วิทยา แขวงคลองชักพระ เขตตลิ่งชัน กรุงเทพมหานคร
โรงเรียนพระปริยัติธรรมวัดธรรมมงคล แขวงบางจาก เขตพระโขนง กรุงเทพมหานคร
โรงเรียนพระปริยัติธรรม แผนกสามัญศึกษา วัดเวตวันธรรมาวาส แขวงบางซื่อ เขตบางซื่อ กรุงเทพมหานคร
โรงเรียนพระปริยัติธรรมวัดผ่องพลอยวิริยาราม แขวงบางนาใต้ เขตบางนา กรุงเทพมหานคร
โรงเรียนพระปริยัติธรรมพรหมวชิรญาณ แขวงยานนาวา เขตสาทร กรุงเทพมหานคร
โรงเรียนพระปริยัติธรรม แผนกสามัญศึกษา วัดเสนหา ตำบลพระปฐมเจดีย์ อำเภอเมือง จังหวัดนครปฐม
โรงเรียนพระปริยัติธรรมมหาสวัสดิ์วิทยา ตำบลหอมเกร็ด อำเภอสามพราน จังหวัดนครปฐม
โรงเรียนวัดโกเมศรัตนาราม ตำบลเชียงรากน้อย อำเภอสามโคก จังหวัดปทุมธานี
โรงเรียนเตรียมพุทธศาสตร์
โรงเรียนพระปริยัติธรรมพระราหุล ตำบลคลองหก อำเภอคลองหลวง จังหวัดปทุมธานี
โรงเรียนวัดโบสถ์อินทร์บุรี วัดโบสถ์ (พระอารามหลวง) อำเภออินทร์บุรี จังหวัดสิงห์บุรี
โรงเรียนพระปริยัติธรรม แผนกสามัญศึกษา วัดโพธิ์ศรี อำเภออินทร์บุรี จังหวัดสิงห์บุรี
โรงเรียนพระปริยัติธรรมวัดพิกุลทอง อำเภอท่าช้าง จังหวัดสิงห์บุรี
โรงเรียนพระปริยัติธรรม แผนกสามัญศึกษา ทั่วทุกภูมิภาค > ภาคตะวันออก

โรงเรียนพระปริยัติธรรมวัดโสธรวราราม
โรงเรียนพระปริยัติธรรมวัดปิตุลาธิราชรังสฤษฎิ์
โรงเรียนพระปริยัติธรรมวัดทุ่งเหียง
โรงเรียนพระปริยัติธรรม แผนกสามัญศึกษา วัดเนินบุญญาราม
โรงเรียนพระปริยัติธรรมวัดสุวรรณรังสรรค์
โรงเรียนพระปริยัติธรรมอำนวยวิทยา แผนกสามัญศึกษา วัดโสภณวนาราม
โรงเรียนพระปริยัติธรรมแผนกสามัญศึกษาวัดอ่างแก้ว
โรงเรียนมงคลวิทยา วัดมงคลสามัคคีธัมโมทัย
โรงเรียนพระปริยัติธรรม แผนกสามัญศึกษา วัดแจ้ง
โรงเรียนพระปริยัติธรรมวัดสุรรณ
โรงเรียนพระปริยัติธรรม แผนกสามัญศึกษา วัดสุวรรณมงคล
โรงเรียนปัจจันตเขตวิทยา วัดตาพระยา
โรงเรียนวิจิตรธรรมวิทยา วัดเกตุสโมสร
โรงเรียนพระปริยัติธรรม แผนกสามัญศึกษา ทั่วทุกภูมิภาค > ภาคใต้

โรงเรียนพระปริยัติธรรมวัดมะนาวหวาน วัดมะนาวหวาน ตำบลช้างกลาง อำเภอช้างกลาง จังหวัดนครศรีธรรมราช
โรงเรียนพระบรมธาตุพิทักษ์วิทยา วัดพระนคร ตำบลในเมือง อำเภอเมือง จังหวัดนครศรีธรรมราช
โรงเรียนพระปริยัติธรรมสามัญวัดสระเรียง วัดสระเรียง ตำบลในเมือง อำเภอเมือง จังหวัดนครศรีธรรมราช
โรงเรียนพระปริยัติธรรมอำเภอทุ่งใหญ่ วัดควนอุโบสถ ตำบลปริก อำเภอทุ่งใหญ่ จังหวัดนครศรีธรรมราช
โรงเรียนพระปริยัติธรรมวัดไตรวิทยาราม วัดไตรวิทยาราม ตำบลถ้ำใหญ่ อำเภอทุ่งสง จังหวัดนครศรีธรรมราช
โรงเรียนวัดแก้วโกรวาราม วัดแก้วโกรวาราม ตำบลปากน้ำ อำเภอเมือง จังหวัดกระบี่
โรงเรียนพระปริยัติธรรมแผนกสามัญศึกษาปัญญาทีปวิทยานุสรณ์ วัดบางขยาราม ตำบลบางชนะ อำเภอเมือง จังหวัดสุราษฎร์ธานี
โรงเรียนแสงธรรมพิทยาคม วัดวิภาวดีกาญจนา ตำบลมะขามเตี้ย อำเภอเมือง จังหวัดสุราษฎร์ธานี
โรงเรียนวัดพระบรมธาตุไชยาวิทยา วัดพระบรมธาตุไชยาวรวิหาร ตำบลเวียง อำเภอไชยา จังหวัดสุราษฎร์ธานี
โรงเรียนพระปริยัติธรรมสามัญวัดโฉลกศิลาราม วัดโฉลกศิลาราม ตำบลลำพูน อำเภอบ้านนาสาร จังหวัดสุราษฎร์ธานี
โรงเรียนพระปริยัติธรรมวัดตโปาทาราม วัดตโปทาราม ตำบลหาดส้มแป้น อำเภอเมือง จังหวัดระนอง
โรงเรียนพุทธรังษีพิทยาลัย วัดราชบุรณะ ตำบลท่ามะพลา อำเภอหลังสวน จังหวัดชุมพร
โรงเรียนพุทธวิทยา วัดจะทิ้งพระ ตำบลจะทิ้งพระ อำเภอสทิงพระ จังหวัดสงขลา
โรงเรียนแสงทองวิทยาธรรม วัดหัวป้อมใน ตำบลบ่อยาง อำเภอเมือง จังหวัดสงขลา
โรงเรียนวัดมัชฌิมาวิสุทธิเทพวิทยา วัดมัชฌิมาวาสวรวิหาร ตำบลบ่อยาง อำเภอเมือง จังหวัดสงขลา
โรงเรียนหลวงพ่อเดิมประสิทธิ์วิทยา วัดเอก ตำบลเชิงแส อำเภอกระแสสินธุ์ จังหวัดสงขลา
โรงเรียนพระปริยัติธรรมวัดโคกเปี้ยว วัดโคกเปี้ยว ตำบลเกาะยอ อำเภอเมือง จังหวัดสงขลา
โรงเรียนธรรมจักรวิทยา วัดมงคลมิ่งเมือง ตำบลคลองขุด อำเภอเมือง จังหวัดสตูล
โรงเรียนสิทธิธรรม วัดประสิทธิชัย ตำบลทับเที่ยง อำเภอเมือง จังหวัดตรัง
โรงเรียนพระปริยัติธรรมแผนกสามัญศึกษาวัดเมืองยะลา วัดเมืองยะลา ตำบลสะเตงนอก อำเภอเมือง จังหวัดยะลา
พระครูประภัศร์อาภาธร (ออก อาภาธโร)

| พระครูประภัศร์อาภาธร (ออก อาภาธโร) |
| --- | --- |
ชื่ออื่น: หลวงพ่อพระครูออก
ส่วนบุคคล
เกิด: 15 ธันวาคม พ.ศ. 2511 (56 ปี)
นิกาย: มหานิกาย
การศึกษา: น.ธ.เอก ป.บส.(หลักสูตรการบริหารกิจการคณะสงฆ์) พธ.บ.(การปกครอง)
ตำแหน่งชั้นสูง
ที่อยู่: วัดสนสัทธาราม ตำบลสะกาด  อำเภอสังขะ จังหวัดสุรินทร์
อุปสมบท: 1 มีนาคม พ.ศ. 2531
พรรษา: 37
ตำแหน่ง: เจ้าอาวาสวัดสนสัทธาราม ตำบลสะกาด อำเภอสังขะ จังหวัดสุรินทร์,เจ้าคณะตำบล(กิตติมศักดิ์),อดีตเจ้าคณะตำบลสะกาด เขต1
พระครูประภัศร์อาภาธร (ออก อาภาธโร)  ปัจจุบันเป็นพระครูสัญญาบัตรเจ้าคณะตำบลชั้นโท,ดำรงตำแหน่งทางพระสังฆาธิการเป็นเจ้าอาวาสวัดสนสัทธาราม ตำบลสะกาด อำเภอสังขะ จังหวัดสุรินทร์,ได้รับการยกพระสังฆาธิการขึ้นเป็นเจ้าคณะตำบล(กิตติมศักดิ์),อดีตเจ้าคณะตำบลสะกาด เขต1 เป็นพระเกจิอาจารย์อุดมเวทย์วิทยาคมแห่งดินแดนอีสานใต้
ชาตกาล

พระครูประภัศร์อาภาธร (ออก อาภาธโร) นามเดิมชื่อนายออก นามสกุล เอิบทวี
เกิดเมื่อวันที่ 15 ธันวาคม พ.ศ. 2511  ตรงกับวันอาทิตย์ แรม10 ค่ำ เดือน1
นามบิดา นายเมียว  นามสกุล เอิบทวี
นามมารดา นางเรือน  นามสกุล เอิบทวี
ณ บ้านเลขที่ 3 หมู่ที่ 8 บ้านสน  ตำบลสะกาด อำเภอสังขะ จังหวัดสุรินทร์
การบรรพชา และอุปสมบท

บรรพชา และอุปสมบท เมื่อวันที่ 1 มีนาคม พ.ศ. 2531
ณ  พัทธสีมาวัดกลาง ตำบลสังขะ อำเภอสังขะ จังหวัดสุรินทร์
พระครูกัลยาณสังฆกิจ อดีตเจ้าคณะตำบลสังขะ เขต๒ วัดกลาง ตำบลสังขะ อำเภอสังขะ จังหวัดสุรินทร์  เป็นพระอุปัชฌาย์
พระโบร กมโล วัดกลาง ตำบลสังขะ อำเภอสังขะ จังหวัดสุรินทร์ เป็นพระกรรมวาจาจารย์
พระฉลอง ฐานวโร วัดกลาง ตำบลสังขะ อำเภอสังขะ จังหวัดสุรินทร์ เป็นพระอนุสาวนาจารย์
ได้รับฉายานามว่า" อาภาธโร"
การศึกษาแผนกนักธรรม และสามัญศึกษา

พ.ศ. 2522 สำเร็จการศึกษาชั้นประถมศึกษาปีที่ 4 สถานศึกษาโรงเรียนบ้านตาโมม ตำบลสะกาด อำเภอสังขะ จังหวัดสุรินทร์
พ.ศ. 2536 สอบไล่ได้นักธรรมชั้นเอก ธรรมสนามหลวง สังกัดสำนักศาสนศึกษาวัดสุวรรณราษฎร์บำรุง ตำบลสะกาด อำเภอสังขะ จังหวัดสุรินทร์
พ.ศ. 2550 สำเร็จการศึกษา ในระดับประกาศนียบัตรการบริหารกิจการคณะสงฆ์ (ป.บส.) สถานศึกษา มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ. 2556 สำเร็จการศึกษา ปริญญาตรี พุทธศาสตรบัณฑิต (พธ.บ.) สาขาวิชารัฐศาสตร์ วิชาเอกการปกครอง สถานศึกษามหาวิทยาลัยมหาจุฬาลงกรณราชวิทยาลัย วิทยาเขตสุรินทร์
งานปกครองคณะสงฆ์

พ.ศ. 2550 ได้รับการแต่งตั้งให้ดำรงตำแหน่งทางพระสังฆาธิการ เป็นเจ้าอาวาสวัดสนสัทธาราม ตำบลสะกาด อำเภอสังขะ จังหวัดสุรินทร์
พ.ศ. 2551 ได้รับการแต่งตั้งให้ดำรงตำแหน่งเป็นผู้รักษาการแทนเจ้าคณะตำบลสะกาด อำเภอสังขะ จังหวัดสุรินทร์
พ.ศ. 2551 ได้รับการแต่งตั้งให้ดำรงตำแหน่งทางพระสังฆาธิการ เป็น เจ้าคณะตำบลสะกาด อำเภอสังขะ จังหวัดสุรินทร์
พ.ศ. 2561 ได้รับการแต่งตั้งให้ดำรงตำแหน่งทางพระสังฆาธิการ เป็น เจ้าคณะตำบลสะกาด เขต1 อำเภอสังขะ จังหวัดสุรินทร์
พ.ศ. 2566 ได้รับการแต่งตั้งให้ยกพระสังฆาธิการขึ้นเป็น เจ้าคณะตำบล(กิตติมศักดิ์) เกษียณอายุการทำงานก่อนกำหนด อายุการทำงานของคณะสงฆ์ไทยพระสังฆาธิการเกษียณอายุการทำงานเมื่ออายุครบกำหนด80ปีบริบูรณ์
งานด้านการศึกษา

พ.ศ. 2550 เป็นเจ้าสำนักศาสนศึกษา(นักธรรม-ธรรมศึกษา,บาลี-บาลีศึกษา) วัดสนสัทธาราม ตำบลสะกาด อำเภอสังขะ จังหวัดสุรินทร์
เป็นกรรมการสถานศึกษา (ผู้แทนพระภิกษุสงฆ์) โรงเรียนบ้านตาโมม ตำบลสะกาด อำเภอสังขะ จังหวัดสุรินทร์
งานด้านการเผยแผ่ และสาธารณสงเคราะห์

พ.ศ. 2551 เป็นประธานหน่วยอบรมประชาชนประจำตำบลสะกาด จังหวัดสุรินทร์
พ.ศ. 2551 เป็นประธานการเผยแผ่พระพุทธศาสนาคณะสงฆ์ในเขตตำบลสะกาด อำเภอสังขะ จังหวัดสุรินทร์
พ.ศ. 2561 เป็นประธานการเผยแผ่พระพุทธศาสนาคณะสงฆ์ในเขตตำบลสะกาด เขต๑ อำเภอสังขะ จังหวัดสุรินทร์
พ.ศ. 2563 เป็นประธานศูนย์การเรียนรู้เศรษฐกิจพอเพียง โคก- หนอง -นา โมเดล อาศรมกสินไฟหลวงปู่สรวง เทวดาเดินดินองค์ยืนแกะสลักด้วยหินศิลาแลงทั้งองค์ วัดสนสัทธาราม ตำบลสะกาด อำเภอสังขะ จังหวัดสุรินทร์
ที่ปรึกษา ชุมชนเครือข่ายทางศิลปะวัฒนธรรมคุ้มวัดสนสัทธาราม ตำบลสะกาด อำเภอสังขะ จังหวัดสุรินทร์ สำนักงานวัฒนธรรมจังหวัดสุรินทร์ กระทรวงวัฒนธรรม
สมณศักดิ์

เป็นเจ้าอาวาส ที่ พระอธิการออก อาภาธโร
เป็นเจ้าคณะตำบล ที่ เจ้าอธิการออก อาภาธโร
พ.ศ. 2556 ได้รับพระราชทานสัญญาบัตรตั้งสมณศักดิ์เป็นพระครูสัญญาบัตรเจ้าคณะตำบลชั้นโท เนื่องในโอกาสวันเฉลิมพระชนมพรรษา 5 ธันวาคม พุทธศักราช2556 ในราชทินนามที่ พระครูประภัศร์อาภาธร
ลำดับที่ 354. เจ้าอธิการออก วัดสนสัทธาราม จังหวัดสุรินทร์ เป็น พระครูประภัศร์อาภาธร
หน้า 22 เล่ม 131 ตอนที่ 20 ข ราชกิจจานุเบกษา  26 กันยายน 2547
แหล่งข้อมูลอื่น

https://www.facebook.com/วัดสนสัทธาราม-249131682667417/photos/pcb.311366983110553/311365949777323/
พระครูประสาทพรหมคุณ (หงษ์ พฺรหฺมปญฺโญ)

| พระครูประสาทพรหมคุณ (หงษ์ พฺรหฺมปญฺโญ) |
| --- | --- |
คำนำหน้าชื่อ: พระคุณท่าน
ชื่ออื่น: เจ้าอธิการหงษ์ นะเมติ
ส่วนบุคคล
เกิด: 5 มีนาคม พ.ศ 2460 (97 ปี)
มรณภาพ: 5 มีนาคม พ.ศ. 2557
นิกาย: มหานิกาย
การศึกษา: นักธรรมชั้นตรี,พธ.ด.(กิตติมศักดิ์)
ตำแหน่งชั้นสูง
ที่อยู่: วัดเพชรบุรี อำเภอปราสาท จังหวัดสุรินทร์
อุปสมบท: 14 พฤษภาคม พ.ศ. 2481
พรรษา: 77
ตำแหน่ง: อดีตเจ้าอาวาสวัดเพชรบุรี  อำเภอปราสาท,อดีตเจ้าคณะตำบลทุ่งมน อำเภอปราสาท,  อดีตที่ปรึกษาเจ้าคณะตำบลทุ่งมน อำเภอปราสาท
พระครูประสาทพรหมคุณ (หงษ์ พฺรหฺมปญฺโญ) เป็นพระครูสัญญาบัตรเจ้าคณะตำบลชั้นโท อดีตเจ้าอาวาสวัดเพชรบุรี บ้านทุ่งมน ตำบลทุ่งมน อำเภอปราสาท จังหวัดสุรินทร์ และอดีตเจ้าคณะตำบลทุ่งมน,อดีตที่ปรึกษาเจ้าคณะตำบลทุ่งมน อำเภอปราสาท
ชาติภูมิ

พระครูประสาทพรหมคุณ (หงษ์ พฺรหฺมปญฺโญ) นามเดิม สุวรรณหงษ์ นามสกุล จะมัวดี
เกิดวันที่วันพฤหัสบดีที่ 11 มีนาคม พ.ศ. 2462 (ตรงกับ แรม 7 ค่ำ เดือน 4 ปีมะแม) เชื้อชาติไทย สัญชาติไทย ศาสนาพุทธ
โยมบิดาชื่อ นายโบก จะมัวดี โยมมารดาชื่อ นางอื่น จะมัวดี
ภูมิลำเนาเดิม บ้านทุ่งมน ตำบลทุ่งมน อำเภอปราสาท จังหวัดสุรินทร์
การบรรพชาและการอุปสมบท

อายุได้ 18 ปี เข้าบรรพชาเป็นสามเณร เมื่อวันศุกร์ ขึ้น 11 ค่ำ เดือน 6 ปี ชวด วันที่ 1 เดือน พฤษภาคม พ.ศ.2479 ณ วัดเพชรบุรี ตำบลทุ่งมน อำเภอปราสาท จังหวัดสุรินทร์ โดยมีพระอธิการแป้น ธมทปญฺโญ วัดสว่างอารมณ์ ตำบลสวาย อำเภอเมืองสุรินทร์ จังหวัดสุรินทร์ เป็นพระอุปัชฌาย์ให้การบรรพชาสำเร็จเป็นสามเณร
อายุครบ 20 ปี บริบูรณ์ เข้าอุปสมบทเป็นพระภิกษุ เมื่อวันเสาร์ ขึ้น 15 ค่ำ เดือน 6 ปี ขาล วันที่ 14 เดือน พฤษภาคม พ.ศ. 2481 ณ พัทธสีมาอุโบสถวัดเพชรบุรี ตำบลทุ่งมน อำเภอปราสาท จังหวัดสุรินทร์ โดยมี พระอธิการแป้น ธมทปญฺโญ วัดสว่างอารมณ์ ตำบลสวาย อำเภอเมืองสุรินทร์ จังหวัดสุรินทร์ เป็นพระอุปัชฌาย์ มีพระอธิการจริง สุวณฺณโชโต วัดเพชรบุรี ตำบลทุ่งมน อำเภอปราสาท จังหวัดสุรินทร์ เป็นพระกรรมวาจาจารย์ และมีพระแหงน วัดอุทุมพร ตำบลทุ่งมน อำเภอปราสาท จังหวัดสุรินทร์เป็นพระอนุสาวนาจารย์ พระอุปัชฌาย์ตั้งนามฉายาให้ว่า พฺรหฺมปญฺโญ แปลว่า ผู้มีปัญญาดุจพรหม
วุฒิการศึกษา

พ.ศ. 2495 สำเร็จการศึกษาชั้นประถมศึกษาปีที่ 4 จากโรงเรียนประชาบาล วัดอุทุมพร ตำบลทุ่งมน อำเภอปราสาท จังหวัดสุรินทร์
พ.ศ. 2480 สอบไล่ได้นักธรรมชั้นตรี จากสำนักศาสนศึกษาวัดอุทุมพร ตำบลทุ่งมน อำเภอปราสาท จังหวัดสุรินทร์ สำนักเรียนคณะจังหวัดสุรินทร์ สำนักงานแม่กองธรรมสนามหลวง
พ.ศ. 2483 สำเร็จการศึกษา สอบไล่ได้ประโยคชั้นปลายภาค โรงเรียนศึกษาผู้ใหญ่วัดศรีลำยอง ตำบลทุ่งมน อำเภอปราสาท จังหวัดสุรินทร์
การปกครองบริหารกิจการคณะสงฆ์

พ.ศ. 2516 ได้รับแต่งตั้งการแต่งตั้งจากเจ้าคณะจังหวัดสุรินทร์ ให้ดำรงตำแหน่งทางพระสังฆาธิการเป็นเจ้าอาวาสวัดเพชรบุรี (สุสานทุ่งมน) ตำบลทุ่งมน อำเภอปราสาท จังหวัดสุรินทร์
พ.ศ. 2519 ได้รับการแต่งตั้งจากเจ้าคณะจังหวัดสุรินทร์ ให้ดำรงตำแหน่งทางพระสังฆาธิการเป็น เจ้าคณะตำบลทุ่งมน อำเภอปราสาท จังหวัดสุรินทร์
พ.ศ. 2525 ได้รับการแต่งตั้งจากเจ้าคณะใหญ่หนตะวันออก ให้ดำรงตำแหน่ง เป็นพระอุปัชฌาย์ ให้การบรรพชาอุปสมบท กุลบุตรกุลธิดาในเขตปกครองคณะสงฆ์ของตนเอง
พ.ศ.2542 ได้รับพระบัญชาสมเด็จพระสังฆราชแต่งตั้งให้ดำรงตำแหน่งเป็น ที่ปรึกษาเจ้าคณะตำบลทุ่งมน อำเภอปราสาท จังหวัดสุรินทร์
เหตุการณ์สำคัญในชีวิต

ได้ร่วมรับเสด็จ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อครั้งเสด็จพระราชดำเนินเยี่ยมพสกนิกรชาวจังหวัดสุรินทร์
รางวัลเกียรติคุณ

พ.ศ.2535 รับรางวัลชนะเลิศ ด้านสิ่งแวดล้อมดีเด่น จากผู้ว่าราชการจังหวัดสุรินทร์
พ.ศ.2536 รับรางวัลชนะเลิศ วัดพัฒนาตัวอย่าง การศาสนา กระทรวงศึกษาธิการ
พ.ศ.2537 รับพระราชทานรางวัลเสาเสมาธรรมจักร ผู้บำเพ็ญประโยชน์แก่พระพุทธศาสนา ด้านอนุรักษ์สิ่งแวดล้อม คัดเลือกโดยกรมการศาสนา กระทรวงศึกษาธิการ และเข้ารับพระราชทานรางวัลเสาเสมาธรรมจักร จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
พ.ศ. 2544 ได้รับรางวัลลูกโลกสีเขียว จากสถาบันลูกโลกสีเขียว อาคารสำนักงานใหญ่บริษัท ปตท.จำกัด (มหาชน) 555 อาคาร 1 ชั้น 5 ถนนวิภาวดีรังสิต เขตจตุจักร กรุงเทพมหานคร 10900
พ.ศ. 2552 ได้รับการถวายปริญญาเอกกิตติมศักดิ์ พุทธศาสตรดุษฎีบัณฑิตกิตติมศักดิ์ สาขาวิชาสังคมสงเคราะห์ โดยได้รับการอนุมัติจากสภามหาวิทยาลัยมหาจุฬาลงกรณราชวิทยาลัย
กาลมรณภาพ

5 มีนาคม พ.ศ. 2557 เมื่อเวลา 09.00 น. พระครูประสาทพรหมคุณ (หงษ์ พฺรหฺมปญฺโญ) พระเกจิชื่อดังเมืองช้าง แห่งสุสานทุ่งมน วัดเพชรบุรี ตำบลทุ่งมน อำเภอปราสาท จังหวัดสุรินทร์ ถึงแก่มรณภาพลงอย่างสงบ ด้วยระบบไตไม่ทำงาน ขณะพักรักษาอาการอาพาธอยู่ที่โรงพยาบาลบำรุงราษฎร์ กรุงเทพมหานคร ซึ่งหลวงปู่หงษ์อาพาธด้วยโรคชรามานานหลายปีแล้ว
สมณศักดิ์

พ.ศ. 2516 เป็นเจ้าอาวาส ที่ พระอธิการหงษ์ พฺรหฺมปญฺโญ
พ.ศ. 2519 เป็นเจ้าคณะตำบล ที่ เจ้าอธิการหงษ์ พฺรหฺมปญฺโญ
พ.ศ. 2523 ได้รับพระบรมราชโองการโปรดพระราชทานสัญญาบัตรตั้งสมณศักดิ์ขึ้น เป็นพระครูสัญญาบัตร ในราชทินนามที่ พระครูประสาทพรหมคุณ มหาเถรสมาคมจัดลำดับพัดยศสมณศักดิ์ประจำตำแหน่งทางคณะสงฆ์ เป็นพระครูสัญญาบัตรเจ้าคณะตำบลชั้นตรี (จต.ชต.)
พ.ศ.2535 ได้รับพระบัญชาสมเด็จพระสังฆราช (โดยพระบรมราชานุญาต) โปรดให้เลื่อนชั้นสมณศักดิ์พัดยศ โดยมหาเถรสมาคมมีมติเห็นชอบ เป็นพระครูสัญญาบัตรเจ้าคณะตำบลชั้นโท (จต.ชท.) ในราชทินนามเดิมที่พระครูประสาทพรหมคุณ
ราชกิจจานุเบกษา,แจ้งความสำนักนายกรัฐมนตรี เรื่องพระราชทานสัญญาบัตรตั้งสมณศักดิ์,เล่ม97,ตอนที่188,5 ธันวาคม 2523,ฉบับพิเศษ,หน้า26 เจ้าอธิการหงษ์ วัดเพชรบุรี จังหวัดสุรินทร์ เป็นพระครูประสาทพรหมคุณ
สมเด็จพระเจ้าอยู่หัวบรมโกศ

| สมเด็จพระเจ้าอยู่หัวบรมโกศ |
| --- | --- |
พระบรมราชานุสาวรีย์สมเด็จพระเจ้าอยู่หัวบรมโกศ ที่วัดหันตรา จังหวัดพระนครศรีอยุธยา
พระเจ้ากรุงศรีอยุธยา
ครองราชย์: 13 มกราคม พ.ศ. 2275 – 26 เมษายน 2301  (26 ปี 3 เดือน 13 วัน)
ก่อนหน้า: สมเด็จพระที่นั่งท้ายสระ
ถัดไป: สมเด็จพระเจ้าอุทุมพร
พระมหาอุปราช:  ดูรายพระนาม เจ้าฟ้าธรรมธิเบศไชยเชษฐ์สุริยวงศ์   เจ้าฟ้าอุทุมพร 
สมุหนายก:  ดูรายชื่อ  เจ้าพระยาเพ็ชร์พิไชย (ใจ)   เจ้าพระยาอภัยมนตรี   เจ้าพระยาราชภักดี (สว่าง)   เจ้าพระยาอภัยราชา (ประตูจีน) 

พระราชสมภพ: พ.ศ. 2223
สวรรคต: 26 เมษายน พ.ศ. 2301 (78 พรรษา)
ถวายพระเพลิง: 7 เมษายน พ.ศ. 2302
มเหสี: กรมหลวงอภัยนุชิต กรมหลวงพิพิธมนตรี  เจ้าฟ้าสังวาลย์
ราชวงศ์: บ้านพลูหลวง
พระราชบิดา: สมเด็จพระเจ้าสุริเยนทราธิบดี
พระราชมารดา: สมเด็จพระพันวษา
สมเด็จพระเจ้าอยู่หัวบรมโกศ หรือ สมเด็จพระมหาธรรมราชาธิราชที่ 2 (พ.ศ. 2223 – 26 เมษายน พ.ศ. 2301) เป็นพระมหากษัตริย์ไทยรัชกาลที่ 31 แห่งอาณาจักรอยุธยา และเป็นพระองค์ที่ 4 ในราชวงศ์บ้านพลูหลวง ครองราชย์ระหว่างปี พ.ศ. 2275 – พ.ศ. 2301 เรียกกันอย่างสามัญชนว่า ขุนหลวงบรมโกษฐ หรือ พระเจ้าอยู่หัวในพระบรมโกษฐ รัชสมัยของพระองค์เป็นยุครุ่งเรืองยุคสุดท้ายของกรุงศรีอยุธยาก่อนที่อาณาจักรจะล่มสลายหลังจากพระองค์เสด็จสวรรคต 9 ปี
“25 ปีในรัชสมัยของพระองค์มีความสำคัญคือ เป็นยุคสงบสุขยุคสุดท้ายของอยุธยา เป็นยุคที่งานวรรณกรรม ศิลปกรรม เฟื่องฟู”
สิ่งที่หลงเหลืออยู่ในอยุธยาในปัจจุบันส่วนใหญ่มีอายุย้อนไปถึงสมัยที่สมเด็จพระเจ้าอยู่หัวบรมโกศบูรณะปฏิสังขรณ์วัดในอยุธยาครั้งใหญ่
พระบาทสมเด็จพระพุทธยอดฟ้าจุฬาโลกมหาราช รัชกาลที่ 1 แห่งกรุงรัตนโกสินทร์โปรดให้ใช้แบบอย่างจารีตประเพณีทางศาสนาของอยุธยาในรัชกาลพระเจ้าอยู่หัวบรมโกศ และเลื่อนพระราชพิธีบรมราชาภิเษกออกไปจนกว่าจะแน่พระทัยว่าพระราชพิธีบรมราชาภิเษกของพระองค์ถูกตรงตามพระราชพิธีบรมราชาภิเษกของพระเจ้าอยู่หัวบรมโกศอย่างแน่นอน
พระราชประวัติ > ก่อนครองราชย์

สมเด็จพระเจ้าอยู่หัวบรมโกศ มีพระนามเดิมว่าเจ้าฟ้าพร คำให้การขุนหลวงวัดประดู่ทรงธรรม ระบุพระนามว่า เจ้าฟ้าอาภร เสด็จพระราชสมภพเมื่อ พ.ศ. 2223 ในรัชกาลสมเด็จพระนารายณ์มหาราช เป็นพระราชโอรสในสมเด็จพระเจ้าสุริเยนทราธิบดี (พระเจ้าเสือ) มีพระเชษฐาคือเจ้าฟ้าเพชร พระองค์ได้รับการสถาปนาเป็นพระบัณฑูรน้อยในรัชสมัยสมเด็จพระเจ้าสุริเยนทราธิบดีและเป็นกรมพระราชวังบวรสถานมงคลในรัชสมัยสมเด็จพระสรรเพชญ์ที่ 9 (พระเจ้าท้ายสระ)
พระราชประวัติ > ปราบดาภิเษก

ภายหลังการเสด็จสวรรคตของสมเด็จพระสรรเพชญ์ที่ 9 ได้เกิดการสู้รบกันระหว่างพระองค์กับพระราชโอรสของพระเจ้าท้ายสระคือเจ้าฟ้าอภัยและเจ้าฟ้าปรเมศร์ อันเนื่องมาจากพระเจ้าอยู่หัวบรมโกศในขณะนั้นทรงดำรงพระอิสริยยศที่กรมพระราชวังบวรสถานมงคล มีสิทธิที่จะขึ้นครองราชสมบัติสืบต่อพระเชษฐาอย่างถูกต้อง แต่เมื่อพระเจ้าท้ายสระใกล้สวรรคตกลับตัดสินพระทัยยกราชสมบัติให้แก่เจ้าฟ้านเรนทร พระราชโอรสพระองค์ใหญ่ แต่เจ้าฟ้านเรนทรไม่รับสืบราชสมบัติเพราะเห็นว่ามีกรมพระราชวังบวรฯ ซึ่งสมควรได้สืบราชสมบัติมากกว่า พระเจ้าท้ายสระจึงยกราชสมบัติให้แก่เจ้าฟ้าอภัย (พระราชโอรสองค์รอง) เป็นเหตุให้เกิดการต่อสู้แย่งชิงราชบัลลังก์จนกลายเป็นสงครามกลางเมือง กินระยะเวลาไม่ต่ำกว่า 1 ปี
คำให้การชาวกรุงเก่า ระบุว่าภายหลังเหตุการณ์สงบแล้ว กรมพระราชวังบวรสถานมงคลจึงได้ขึ้นครองราชย์เฉลิมพระนามว่าพระมหาธรรมราชา (แต่ในบัญชีพระนามเจ้านายว่าพระเจ้าบรมราชา) และสำเร็จโทษเจ้าฟ้าอภัย และ เจ้าฟ้าปรเมศร์